open-index/open-wikipedia-markdown huggingface dataset:
The Last Poets

**The Last Poets** (αγγλ. «*Οι τελευταίοι των ποιητών*») είναι ένα αμερικάνικο συγκρότημα μουσικής και ποίησης. Έχουν τις ρίζες τους στο μαύρο εθνικιστικό κίνημα της δεκαετίας του 1960. Το όνομά τους είναι ο τίτλος από ένα ποίημα του νοτιοαφρικανικού επαναστατικού ποιητή Keorapetse Kgositsile, ο οποίος θεωρούσε ότι ζούσε στην τελευταία εποχή της ποίησης πριν ξεσπάσει η ένοπλη επανάσταση.

Θεωρούνται ως προπομποί και πρωτοπόροι της κατοπινής μουσικής hip hop.

## Η εξέλιξη του συγκροτήματος
Οι αρχικοί *The Last Poets* συγκροτήθηκαν στις 19 Μαΐου του 1968 (την ημέρα των γενεθλίων του Malcolm X), στο πάρκο Marcus Garvey Park (πρώην Mount Morris Park στην 124ή οδό και την πέμπτη λεωφόρο της Νέας Υόρκης) στη γειτονιά East Harlem της πόλης της Νέας Υόρκης. 

Αρχικά μέλη του συγκροτήματος ήταν ο Felipe Luciano, ο Gylan Kain, και ο David Nelson.

Το 1996 συνάντησαν τον Jalal Mansur Nuriddin, Umar Bin Hassan, Abiodun Oyewole, και τον Nilaja που θεωρούνται τα βασικά μέλη του συγκροτήματος, όπως εμφανίστηκαν με το πρώτο ομώνυμο άλμπουμ τους το 1970. Το άλμπουμ έφτασε στο τοπ 10, αλλά έπεσε θύμα της λογοκρισίας που είχε καθιερώσει ο τότε πρόεδρος Νίξον. Μετά από το δεύτερο άλμπουμ τους *This Is Madness*, ο *Hassan* αποχώρησε από το συγκρότημα για να αντικατασταθεί από τον Sulieman El-Hadi στο *Chastisement* που ακολούθησε το 1972. Μετά από αυτό, το συγκρότημα χάθηκε σιγά σιγά, για να έρθει πάλι στη δημοσιότητα στη δεκαετία του 1980, όταν άρχισε να διαδίδεται η hip hop και rap μουσική.

## Δισκογραφία
* *The Last Poets* (1970)
:: (Poets: Abiodun Oyewole, Alafia Pudim (a.k.a. Jalal Mansur Nuriddin), & Omar Bin Hassan)
* *This Is Madness* (1971)
:: (Poets: Alafia Pudim (a.k.a. Jalal Mansur Nuriddin) & Omar Bin Hassan)
* *Chastisement* (1973)
:: (Poets: Jalal Mansur Nuriddin & Sulieman El-Hadi)
* *The Hustlers Convention* (1973)
:: (Poets: Lightnin Rod aka Jalal Mansur Nuriddin)
* *At Last* (1974)
:: (Poets: Jalaluddin Mansur Nuriddin, Sulieman El-Hadi, & Omar Bin Hassan)
* *Delights of the Garden* (1976)
:: (Poets: Jalaluddin Mansur Nuriddin & Sulieman El-Hadi)
* *Oh, My People* (1984)
:: (Poets: Sulieman El-Hadi & Jalaluddin Mansur Nuriddin)
* *Freedom Express* (1988)
:: (Poets: Sulienman El-Hadi & Jalaluddin Mansur Nuriddin)
* *Scatterap / Home* (1994)
:: (Poets: Sulieman El-Hadi & Jalaluddin Mansur Nuriddin)
* *Holy Terror* (1995)
:: (Poets: Abiodun Oyewole & Umar Bin Hassan)
* *Science Friction* (2004)
:: (Poets: Jalaluddin Mansur Nuriddin aka Jalal)

## Κινηματογράφος
* 1971 - *Right On!: Poetry on Film* (Original Last Poets). Directed by Herbert Danska.

## Παραπομπές


## Βιβλιογραφία
* Vibes from the scribes - Pluto Press 1985
* Foreword to "Ordinary Guy" by Mark T. Watson (a.k.a. Malik Al Nasir) - Fore-Word Press Ltd. 2004

## Εξωτερικοί σύνδεσμοι
* Επίσημη σελίδα
* fore-word.com
* Roots'n'Rap: The Last Poets 
* Σελίδα του Jalal Mansur Nuriddin

Κατηγορία:Αμερικανοί ποιητές
Κατηγορία:Αμερικανικά μουσικά συγκροτήματα
Σημαία του Αγίου Μαρτίνου (Ολλανδία)

Η **σημαία του [[Άγιος Μαρτίνος (Ολλανδία)|Αγίου Μαρτίνου]]** είναι η περιφερειακή σημαία του ολλανδικού τμήματος του νησιού Άγιος Μαρτίνος, που αποτελούσε μέρος των Ολλανδικών Αντιλλών του Βασιλείου της Ολλανδίας μέχρι τον Οκτώβριο του 2010, όταν και απέκτησε αυτονομία στα πλαίσια του Βασιλείου.

Η σημαία καθιερώθηκε στις 13 Ιουνίου του 1985. Είναι κόκκινη και μπλε με ένα λευκό τρίγωνο που περιέχει το εθνόσημο του νησιού (που καθιερώθηκε στις 17 Νοεμβρίου 1982). Το εθνόσημο έχει έναν μπλε και πορτοκαλί θυρεό, που απεικονίζει το Δικαστήριο του Φίλιπσμπουργκ. Πάνω από το θυρεό υπάρχει ένας ήλιος με έναν ιπτάμενο πελεκάνο. Κάτω από το θυρεό σε κίτρινη περγαμηνή γράφει το ρητό "SEMPER PROGREDIENS" (*Πάντα να Προοδεύεις*). Υπάρχει επίσης το εθνικό λουλούδι σάγκε, χρώματος κίτρινου και μια φιγούρα του μνημείου της Γαλλο-Ολλανδικής φιλίας στο Οράνιε- Νασάου.

## Βλέπε επίσης
* Σημαία των Ολλανδικών Αντιλλών
* Σημαία του Αγίου Μαρτίνου (Γαλλία)

## Εξωτερικοί σύνδεσμοι

* Η σημαία στις ''Σημαίες του Κόσμου''

Αγιου Μαρτινου
Κατηγορία:Ολλανδικές Αντίλλες
Σημαία του Αγίου Ευσταθίου

thumb|200px|Η σημαία του Αγίου Ευστάθιου

Η **σημαία του [[Άγιος Ευστάθιος|Αγίου Ευσταθίου]]** καθιερώθηκε στις 16 Νοεμβρίου του 2004 (τη λεγόμενη Ημέρα Στάτια). 

## Περιγραφή
Η σημαία είναι ορθογώνια με μπλε, κόκκινο, λευκό, χρυσό και πράσινο χρώμα και χωρίζεται σε τέσσερα μπλε τετράπλευρα με πέντε γωνίες. Στο κέντρο υπάρχει ένα λευκό φόντο σαν διαμάντι. Μέσα στο διαμάντι υπάρχει η εικόνα ενός νησιού πράσινου χρώματος. Στο κέντρο της κορυφής του διαμαντιού υπάρχει ένα χρυσό πεντάκτινο αστέρι.
## Παραπομπές


## Εξωτερικοί σύνδεσμοι

Αγιου Ευσταθι
Κατηγορία:Ολλανδικές Αντίλλες
Σημαία των Ολλανδικών Αντιλλών

thumb|250px|right| Η σημαία των Ολλανδικών Αντιλλών ως τη διάλυση τους, το 2010. Λόγος σημαίας: 2:3

Η **σημαία των [[Ολλανδικές Αντίλλες|Ολλανδικών Αντιλλών]]** ήταν λευκή με μία οριζόντια μπλε λωρίδα στο κέντρο που καταλαμβάνει το ένα τρίτο από το παρίστιο της σημαίας, ενσωματωμένη σε μια κάθετη κόκκινη λωρίδα ιδίου μεγέθους, και αυτή στο κέντρο. Σε σχέδιο πενταγώνου είναι στοιχισμένα πέντε λευκά αστέρια με πέντε ακτίνες στο κέντρο της γαλάζιας λωρίδας. Τα πέντε αστέρια συμβόλιζαν τα πέντε κύρια νησιά στις Ολλανδικές Αντίλλες: Μποναίρ, Κουρασάο, Σάμπα, Άγιος Ευστάθιος και Άγιος Μαρτίνος.

## Σημαία του Κυβερνήτη
thumb|right|Η σημαία του Κυβερνήτη των Ολλανδικών Αντιλλών, σε χρήση ως το 2010
Ο Κυβερνήτης των Ολλανδικών Αντιλλών είχε επίσης τη δική του, στρατιωτική, σημαία.
thumb|right|Η σημαία του Κυβερνήτη πριν το 1986

## Σημαία ως το 1986
thumb|right|1959-1986: Η σημαία με τα 6 αστέρια
Μέχρι την απόσπαση της Αρούμπας το 1986, η τελευταία εκπροσωπούνταν επίσης στη σημαία. Για το λόγο αυτό η τότε σημαία των Ολλανδικών Αντιλλών είχε 6 αστέρια.

Στις 10 Οκτωβρίου 2010 οι Ολλανδικές Αντίλλες σταμάτησαν να υφίστανται.

## Βλέπε επίσης
* Σημαία του Μποναίρ
* Σημαία του Κουρασάο
* Σημαία του Αγίου Μαρτίνου (Ολλανδικές Αντίλλες)

Κατηγορία:Ολλανδικές Αντίλλες
Εθνόσημο των Ολλανδικών Αντιλλών

right|175px|Το εθνόσημο των Ολλανδικών Αντιλλών.

**Το [[εθνόσημο]] των [[Ολλανδικές Αντίλλες|Ολλανδικών Αντιλλών]]** αποτελούνταν από έναν θυρεό, ένα στέμμα και το ρητό. Ο θυρεός έδειχνε πέντε μπλε αστέρια σε χρυσό φόντο, μέσα σε κόκκινο περίγραμμα.

Τα πέντε αστέρια συμβόλιζαν τα ισάριθμα νησιά που απαρτίζουν το νησιωτικό σύμπλεγμα των Ολλανδικών Αντιλλών και επίσης παρουσιάζονται στη σημαία των Ολλανδικών Αντιλλών.

Το στέμμα πάνω από το θυρεό ήταν αυτό του Βασιλείου των Κάτω Χωρών. Κάτω από το θυρεό υπήρχε μια κορδέλα που φέρει το ρητό: Libertate Unanimus (" Ενωμένοι για την Ελευθερία"). 

Το σημερινό εθνόσημο καθιερώθηκε στις 1 Ιανουαρίου 1986, την ημέρα που η Αρούμπα αποσπάστηκε από τις Ολλανδικές Αντίλλες και απέκτησε καθεστώς αυτονομίας εντός του Βασιλείου των Κάτω Χωρών.

right|175px|Το προηγούμενο εθνόσημο
Η προηγούμενη έκδοση του εθνοσήμου είχε καθιερωθεί στις 23 Οκτωβρίου του 1964. Αυτό το εθνόσημο είχε 6 αστέρια: ξανά ένα για κάθε νησί, μεταξύ των οποίων και ένα για την Αρούμπα.

Οι Ολλανδικές Αντίλλες διαλύθηκαν στις 10 Οκτωβρίου 2010.

## Εξωτερικοί σύνδεσμοι
* Σημαίες του Κόσμου

Κατηγορία:Ολλανδικές Αντίλλες
Εθνόσημο του Αγίου Μαρτίνου

Το **εθνόσημο της κοινότητας του [[Άγιος Μαρτίνος (Γαλλία)|Αγίου Μαρτίνου]]** απεικονίζει ένα πλοίο, ένα φοίνικα, ένα πτηνό και έναν ήλιο και γράφει "Ville de Saint Martin".. Η υπερπόντια κοινότητα που δημιουργήθηκε στις 22 Φεβρουαρίου του 2007 και αντικαθιστά την κοινότητα, δεν έχει ακόμα καθιερώσει κάποιο εθνόσημο. 

## Παραπομπές


Αγιος Μαρτινος
Κατηγορία:Άγιος Μαρτίνος Γαλλίας
Ντέιβις Καπ

Το **Ντέιβις Καπ** (αγγλικά: *Davis Cup*) ή **Κύπελλο Ντέιβις**, είναι το σημαντικότερο διεθνές ομαδικό τουρνουά αντισφαίρισης ανδρών. Αποτελεί τη μεγαλύτερη ετήσια διεθνή διοργάνωση στο άθλημα αυτό, το Κύπελλο διοργανώνεται από τη Διεθνή Ομοσπονδία Αντισφαίρισης (ITF) και ξεκίνησε το 1900. Η αντίστοιχη γυναικεία διοργάνωση είναι το Φεντ Καπ.

Οι ΗΠΑ κατέχουν σήμερα το ρεκόρ με τις περισσότερες νίκες στη διοργάνωση, έχοντας κερδίσει 32 Κύπελλα και έχοντας έρθει δεύτερες 29 φορές. Το 2010 η Σερβία κέρδισε τον τίτλο για πρώτη φορά στην ιστορία της στις 5 Δεκεμβρίου του 2010 στο Βελιγράδι επικρατώντας της Γαλλίας, με 3-2. Το 2016 κάτοχος του Κυπέλλου Ντέιβις έγινε η Αργεντινή, που επικράτησε της Κροατίας με 3-2 στο Ζάγκρεμπ, το Νοέμβριο του 2016, κατακτώντας τον τίτλο για πρώτη φορά στην ιστορία της.

Κάτοχος του τίτλου για 6η φορά στην ιστορία της στις 23 Νοεμβρίου 2019 έγινε η Ισπανία νικώντας τον Καναδά με 2-0 στον τελικό στη Μαδρίτη και με πολυτιμότερο παίκτη τον Ραφαέλ Ναδάλ (κέρδισε 8 στους 8 αγώνες).

## Ιστορία
Η ιδέα για το τουρνουά ήρθε το 1899 από 4 τενίστες της πανεπιστημιακής ομάδας του Χάρβαρντ, που ήθελαν να αντιμετωπίσουν σε αγώνα τους Βρετανούς. Ένας εκ των 4, ο Ντουάιτ Ντέιβις, σχεδίασε ένα τουρνουά με δικά του έξοδα.

Ο πρώτος αγώνας ανάμεσα στη Μεγάλη Βρετανία και στις ΗΠΑ διεξήχθη το 1900.

Η αρχική ονομασία της διοργάνωσης ήταν *Διεθνής Αναμέτρηση Αντισφαίρισης επί Χόρτου* (International Lawn Tennis Challenge) και σύντομα μετονομάστηκε σε *Κύπελλο Ντέιβις* (Davis Cup), από το ασημένιο κύπελλο που είχε καθιερώσει ως τρόπαιο ο ίδιος ο Ντέιβις.

Κατά την 100ή επέτειο της διοργάνωσης, 129 χώρες έλαβαν μέρος στο Κύπελλο.

## Ρεκόρ και αποτελέσματα
### Οι νικητές στο ομαδικό

thumb|right|Μνημείο για το Κύπελλο Ντέιβις στο στάδιο Ρολάν Γκαρός.

## Τρόπαιο



Αρχείο:Davis Cup Trophy.svg|Το Κύπελλο Ντέιβις (Davis Cup) σε μορφή svg.



## Παραπομπές



## Εξωτερικοί σύνδεσμοι

* Επίσημος ιστότοπος 

Κατηγορία:Διοργανώσεις αντισφαίρισης
Iron Butterfly

Οι **Iron Butterfly** (αγγλ. *σιδερένια πεταλούδα*) ήταν αμερικάνικο συγκρότημα μουσικής ψυχεδελικής και άσιντ ροκ μουσικής. Στο πιο γνωστό κομμάτι τους, το «In-A-Gadda-Da-Vida» από το ομότιτλο άλμπουμ του 1968 που ανέβηκε στο νούμερο 4 του τοπ 10 των ΗΠΑ, επεξεργάστηκαν έναν «βαρύ» ήχο με δραματικά στοιχεία που άνοιξε το δρόμο προς την εξέλιξη του ήχου του χαρντ ροκ και του χέβι μέταλ.

## Δισκογραφία
### Άλμπουμς
* *[[Heavy (άλμπουμ, Iron Butterfly)|Heavy]]* (1968) US #78, Χρυσός Δίσκος
* *[[In-A-Gadda-Da-Vida (άλμπουμ)|In-A-Gadda-Da-Vida]]* (1968) US #4, 4x Πλατινένιος Δίσκος
* *Soundtrack to the Savage 7* (1968)
* *[[Ball (άλμπουμ, Iron Butterfly)|Ball]]* (1969) US #1, Χρυσός Δίσκος
* *[[Live (άλμπουμ, Iron Butterfly)|Live]]* (1970) US #20, UK #9
* *[[Metamorphosis (άλμπουμ, Iron Butterfly)|Metamorphosis]]* (1970) US#16
* ** (1971)
* *Star Collection* (1973)
* *[[Scorching Beauty]]* (1975) US #138
* *[[Sun and Steel (άλμπουμ)|Sun and Steel]]* (1976) 
* *Rare Flight* (1988)
* *Light & Heavy: The Best of Iron Butterfly* (1993)
* *In-A-Gadda-Da-Vida Deluxe Edition* (1995)

### Παράνομοι
* *Live At The Galaxy Club 1967* (1967)
* *Stone Believer: Live in Copenhagen, Denmark* (Jan. 25, 1971)

### Singles
* Don't Look Down On Me b/w Possession
* Possession b/w Evil Temptation
* Unconscious Power b/w Possession
* RADIO EP: Iron Butterfly Theme, Possession/Get Out Of My Life Woman, Unconscious Power
* In-A-Gadda-Da-Vida (2:52 edit) b/w Iron Butterfly Theme (3:25 Edit)
* EP: In-A-Gadda-Da-Vida & Flowers & Beads/My Mirage
* Soul Experience b/w In The Crowds
* In The Time Of Our Lives b/w It Must Be Love (Some have the full 4:47 album version of the A-Side, others the 3:15 edit)
* Easy Rider b/w Soldier In Our Town
* New Day b/w Soldier In Our Town (European Release)
* Silly Sally b/w Stone Believer
* Silly Sally b/w Talkbox Solo from Butterfly Bleu (B-Side is the talkbox section from the song) (European Release)
* Shady Lady b/w Best Years Of Our Lives (European Release)
* Pearly Gates b/w Searchin' Circles (Both songs heavily edited)
* Beyond The Milky Way b/w Get It Out
* I'm Right I'm Wrong (3:50 Edit) b/w Free (Promo copies exist only)
* In-A-Gadda-Da-Vida (2:52 Edit) b/w Soul Experience (Atlantic Oldies re-release)
* Thai EP: In-A-Gadda-Da-Vida (The song plays from the beginning and fades just before the drum solo) b/w Get Ready (Rare Earth)

## Εξωτερικοί σύνδεσμοι

* επίσημη ιστοσελίδα  
* http://www.poemhunter.com/lyrics/iron-butterfly/biography/ 

Κατηγορία:Hard rock συγκροτήματα από Καλιφόρνια
Σημαία του Αγίου Μαρτίνου (Γαλλία)

Η γαλλική τρίχρωμη αποτελεί την επίσημη **[[σημαία]] του [[Άγιος Μαρτίνος (Γαλλία)|Αγίου-Μαρτίνου]]**, της υπερπόντιας κοινότητας της Γαλλίας, η οποία βρίσκεται στην Καραϊβική.

Υπάρχει και η ανεπίσημη σημαία, η οποία χρησιμοποιήθηκε για να εκπροσωπεί το κίνημα για κυριαρχία του Αγίου-Μαρτίνου, με σκοπό να αποσπαστεί από τη Γουαδελούπη.

Τα χρώματα στη μη επίσημη σημαία είναι παρόμοια με τη σημαία της Χώρας του Αγίου Μαρτίνου, του ολλανδικού τμήματος του νησιού. Τα χρώματα αυτά είναι μπλε, κόκκινο, λευκό και κίτρινο. Επίσης, και οι δύο σημαίες έχουν ένα σχέδιο Υ και υπάρχει και κίτρινο ημικύκλιο στη σημαία του Αγίου Μαρτίνου.

## Δείτε ακόμα
* Σημαία του Αγίου Μαρτίνου (Ολλανδία)

## Παραπομπές


## Εξωτερικοί σύνδεσμοι

* Η σημαία στις ''Σημαίες του Κόσμου

Κατηγορία:Άγιος Μαρτίνος Γαλλίας
Αγιος Μαρτινος
Σημαία της Σάμπα

thumb|200px|Η σημαία της Σάμπας
Η σημαία της Σάμπα καθιερώθηκε στις 6 Δεκεμβρίου του 1985 (εθνική εορτή στο νησί). Στην αρμόδια Επιτροπή παρουσιάστηκαν 130 διαφορετικά σχέδια. Τελικά, καθιερώθηκε το σχέδιο που έφτιαξε ένας 18χρονος από τη Σάμπα, ονόματι Ντάνιελ Τζόνσον. Το σχέδιο έχει ως χρώματα το κόκκινο, το λευκό, το μπλε και το χρυσό (που είναι το αστέρι).

Η Σάμπα έπειτα από το 1816 αποδέχτηκε την κυριαρχία της Ολλανδίας και χρησιμοποιούσε τη σημαία της Ολλανδίας. Ωστόσο, επειδή κάποιοι νησιώτες θεωρούν τη Σάμπα ως "δημοκρατία" προσέθεσαν ένα ειδικό σύμβολο ένα πράσινο (λάχανο) για να τονίσουν την ανεξαρτησία τους και αυτό το σύμβολο χρησιμοποιήθηκε πιθανότατα μέχρι τη δεκαετία του 1920.
## Παραπομπές


## Εξωτερικοί σύνδεσμοι

Σαμπα
Σαμπα
Σάμπα (αποσαφήνιση)

Η λέξη **Σάμπα** μπορεί να αναφέρεται:

*Σάμπα, είδος χορού και μουσικής
*Σάμπα (Ολλανδία), τμήμα των Ολλανδικών Αντιλλών
*Samba (λογισμικό) (Σάμπα), ελεύθερο λογισμικό για την επικοινωνία λειτουργικών συστημάτων τύπου Unix, Linux, VMS και Windows
*Σάμπαα, εθνοτική και γλωσσική ομάδα από τα Ουσαμπάρα Όρη στην Περιφέρεια Τάνγκα της Τανζανίας
Σημαία της Μποναίρ

thumb|right| Λόγος σημαίας: 2:3
Η **[[σημαία]] της [[Μποναίρ]]** έχει ένα μεγάλο μπλε τρίγωνο στην κάτω δεξιά γωνία και ένα μικρότερο κίτρινο τρίγωνο στην πάνω αριστερή γωνία.

Τα τρίγωνα χωρίζονται από λευκή λωρίδα, μέσα στην οποία βρίσκεται μια μαύρη πυξίδα και ένα κόκκινο εξάκτινο αστέρι. Το μπλε και το κίτρινο τρίγωνο συμβολίζουν τη θάλασσα και τον ήλιο αντίστοιχα, ενώ η λευκή λωρίδα έχει να κάνει με τον ουρανό.

Τα χρώματα (κόκκινο, λευκό, μπλε) δείχνουν την πίστη του νησιού προς το Βασίλειο της Ολλανδίας. Η μαύρη πυξίδα συμβολίζει τον πληθυσμό του νησιού, που απαρτίζεται από ανθρώπους που έρχονται από τις τέσσερις γωνιές της γης.

Το ερυθρό εξάκτινο αστέρι συμβολίζει τα 6 αρχικά νησιά των Ολλανδικών Αντιλλών, που ήταν τα 5 σημερινά και η Αρούμπα.

## Βλέπε επίσης
* Σημαία των Ολλανδικών Αντιλλών

## Εξωτερικοί σύνδεσμοι
* Σημαίες του Κόσμου

Μποναίρ
Κατηγορία:Μποναίρ
Φριτς Χούντγκεντραχ

Ο **Φριτς Χούντγκεντραχ** (*Frits Martinus de los Santos Goedgedrag*) ήταν ο πρώτος Κυβερνήτης του Κουρασάο, από το 2010 ως το 2012 και ο τελευταίος  Κυβερνήτης των Ολλανδικών Αντιλλών.

## Καριέρα
Γεννήθηκε την 1η Νοεμβρίου του 1951 στην Αρούμπα. Έχει κάνει μακρά καριέρα σε δημόσια αξιώματα. Στις αρχές της δεκαετίας του '80 εγκαταστάθηκε στο Μποναίρ και αρχικά υπηρέτησε Γραμματέας του Νησιωτικού Εδάφους του Μποναίρ και το 1992 έγινε αντικυβερνήτης. Έπειτα από εξαετή θητεία ανέλαβε Γενικός Εισαγγελέας. Από το 1992 ως το 1998 ήταν Κυβερνήτης του Μποναίρ.
Είναι παντρεμένος και έχει 3 γιους. Την 1η Ιουλίου του 2002 ανέλαβε Κυβερνήτης στις Ολλανδικές Αντίλλες, μέχρι την διάλυσή τους το 2010. Από τις 10 Οκτωβρίου 2010 ως τις 24 Νοεμβρίου 2012 ήταν ο πρώτος Κυβερνήτης του Κουρασάο. Παραιτήθηκε για λόγους υγείας και υπηρεσιακή κυβερνήτρια έγινε η Αντέλ βαν ντερ Πλούιμ-Βρέντε (Adèle van der Pluijm-Vrede).

## Εξωτερικοί σύνδεσμοι
* Κυβερνήτης των Ολλανδικών Αντιλλών

## Παραπομπές


Κατηγορία:Ολλανδικές Αντίλλες
Κατηγορία:Κυβερνήτες του Κουρασάο
Ψυκτική μηχανή

**Ψυκτική Διάταξη** ονομάζεται η συσκευή που ακολουθεί κατά τη λειτουργία της έναν θερμοδυναμικό κύκλο, στη διάρκεια του οποίου πραγματοποιείται μεταφορά θερμότητας από ένα ψυχρό σώμα προς ένα θερμό με την προσφορά έργου από το περιβάλλον στη συσκευή.

Μια ψυκτική μηχανή μπορεί να χρησιμοποιηθεί όχι μόνο για ψυκτικούς αλλά και για θερμαντικούς σκοπούς (για παράδειγμα για θέρμανση κτιρίου τον χειμώνα). Όταν η ψυκτική μηχανή χρησιμοποιείται για να ψύχει έναν χώρο, ονομάζεται ψυκτική διάταξη, ενώ όταν χρησιμοποιείται για τη θέρμανση ενός χώρου, ονομάζεται αντλία θερμότητας. Μια ψυκτική διάταξη για να λειτουργήσει χρειάζεται τις παρακάτω βασικές συνιστώσες:
* Μηχανικός συμπιεστής ψυκτικού μέσου
* Στοιχείο Συμπυκνώσεως (μπορεί να συνιστά και συμπυκνωτική διάταξη)
* Θερμοστατική Βαλβίδα Στραγγαλισμού πιέσεως
* Στοιχείο ατμοποιήσεως ψυκτικού μέσου.
Όλες οι Ψυκτικές Διατάξεις λειτουργούν με βάση τον κύκλο του Sadi Carnot που αποτελεί το βασικό μέτρο συγκρήσεως των πραγματικών με τις θεωρητικές ψυκτικές διατάξεις.

Ψυκτική Μηχανή
Έμιλι ντε Γιονγκ-Ελχάγκε

Η **Έμιλι ντε Γιονγκ-Ελχάγκε** (Emily Saïdy de Jongh-Elhage') είναι πολιτικός από τις Ολλανδικές Αντίλλες, τελευταία πρωθυπουργός από το 2006 έως τη διάλυσή τους, στις 10 Οκτωβρίου 2010. Έχει καταγωγή από τον Λίβανο. 

## Προφίλ
Γεννήθηκε στις 7 Δεκεμβρίου του 1946 και στις 26 Μαρτίου του 2006 ανέλαβε Πρωθυπουργός. Διαδέχθηκε τον Ετιέν Υς. Είναι επίσης αρχηγός του κόμματος για την Ανασυγκρότηση των Αντιλλών του Κουρασάο, βουλευτής του Κουρασάο και μέλος του Συμβουλίου των Γυναικών Ηγετών.

## Εξωτερικοί σύνδεσμοι
* Η πολιτικός υποψήφια

Κατηγορία:Ολλανδικές Αντίλλες
Κατηγορία:Πολιτικοί του Κουρασάο
Κατηγορία:Γυναίκες Πρωθυπουργοί
Πάραλος (αρχαιότητα)

Στην αρχαιότητα η **Πάραλος** ή και *Παραλία*, αποκαλούμενη σύμφωνα με επιγραφές, ήταν ένα από τα έξι «ιερά πλοία» της Αθηναϊκής Δημοκρατίας. Τα άλλα πέντε ήταν η Σαλαμινία, η Αμμωνιάς, η Αντιγονίς, η Δημητριάς και η Πτολεμαΐς. 

Η Πάραλος ήταν τριήρης που συμμετείχε ειδικά στις *θεωρίες*, καθώς και σε άλλες ιερές ή δημόσιες αποστολές, συνήθως επείγουσας φύσεως. Το συνηθέστερο αγκυροβόλιο της Παράλου ήταν ο παρά την άκρα του Σουνίου δυτικός όρμος ο αποκαλούμενος «Παράλου Γη». Αργότερα ναυπηγήθηκε και άλλη αδελφή τριήρης συναγωγός, δηλαδή με ίδιο σκοπό, που έλαβε το όνομα «Σαλαμινία», επειδή το μόνιμο αγκυροβόλιό της ήταν στη Σαλαμίνα. Οι θέσεις των παραπάνω αγκυροβολίων αποδεικνύουν τον βαθμό ετοιμότητας των πλοίων αυτών σε επείγουσες αποστολές. Επίσης και τα δύο αυτά ιερά πλοία αποκαλούνταν από τους Αθηναίους και «Θεωρίδες» (Θεωρίς) ή «Δηλιάδες» (Δηλιάς), επειδή έφερναν τις *Θεωρίες* στη Δήλο.

Οι επιβαίνοντες της Παράλου, ασχέτως κατηγορίας, είτε ήταν πλήρωμα είτε επιβάτες υπάλληλοι θεωροί, ονομάζονταν «*πάραλοι*» ή «*παραλίτες*» και, εξ αντικειμένου, έπρεπε να ήταν πολίτες της Αθήνας, και μάλιστα, κατά τον Θουκυδίδη (*Η' 73*), ακραιφνών δημοκρατικών αισθημάτων.

* Επίσης στην αρχαιότητα *Πάραλοι* στον πληθυντικό ονομάζονταν γενικά οι εγκατεστημένοι σε παραθαλάσσιες περιοχές (παρά+άλω, όπως και παραλία και παράλιος).

## Παραπομπές


## Πηγές
*  

Κατηγορία:Αρχαία ιερά πλοία
Κατηγορία:Ναυτική ιστορία
Κατηγορία:Ναυτικό της Αρχαίας Αθήνας
Παρναΐμπα

Με την ονομασία **Παρναΐμπα** ή **Παραναΐμπα** φέρονται μία πόλη και ένας ποταμός αμφότερα στη Βραζιλία.

* Η Παρναΐμπα, πόλη της Βραζιλίας και
* Ο Παρναΐμπα, ποταμός της Βραζιλίας.

Με το όνομα αυτό φέρεται επίσης και η βορειοδυτική περιφέρεια της Πολιτείας Πιαουί της Βραζιλίας.
Σημαία του Κουρασάο

thumb|right|250px|Η σημαία του Κουρασάο.
Η **[[σημαία]] του [[Κουρασάο]]** είναι σε μπλε φόντο με μια οριζόντια λωρίδα κίτρινου χρώματος, ελαφρά προς τα κάτω από τη μεσαία γραμμή και με δύο λευκά αστέρια με πέντε ακτίνες.

Το μπλε συμβολίζει τη θάλασσα και τον ουρανό (το κάτω μέρος και η κορυφή του μπλε, αντίστοιχα) και χωρίζουν από το κίτρινο που συμβολίζει το λαμπρό ήλιο που λούζει το νησί.

Τα δύο αστέρια εκπροσωπούν το Κουρσαάο και το Μικρό Κουρασάο (Curaçao και Klein Curaçao), δηλ. τα δύο νησιά, όπως επίσης και την 'Αγάπη & Ευτυχία'. Οι πέντε ακτίνες από κάθε αστέρι συμβολίζουν τις 5 ηπείρους στις οποίες είναι σήμερα διασκορπισμένοι οι ανά τον κόσμο κάτοικοι του νησιού.

Η οριζόντια κίτρινη λωρίδα έχει αναλογίες 5:1:2. Τα αστέρια έχουν διάμετρο 1/6 και 2/9 του ύψους της σημαίας.

Έπειτα από την έγκριση της σημαίας της Αρούμπας, το Κουρασάο ζήτησε σημαία το 1979. Στις 29 Νοεμβρίου 1982 επιλέγη από ειδικό συμβούλιο το σχέδιο σημαίας. Με μερικές τροποποιήσεις η σημαία αυτή καθιερώθηκε στις 2 Ιουλίου του 1984.

## Βλέπε επίσης
* Σημαία των Ολλανδικών Αντιλλών

## Σημειώσεις


Κουρασαο
Κατηγορία:Ολλανδικές Αντίλλες
Κατηγορία:Κουρασάο
Καρφάς Χίου

Ο **Καρφάς** είναι ένα χωριό-παραθαλάσσιος οικισμός και όρμος της ανατολικής Χίου, σε οδική απόσταση 7 χιλιομέτρων νότια από την πόλη της Χίου. Από παλαιότερα ήταν οικισμός της κοινότητας των Θυμιανών, και σήμερα αποτελεί οικισμό της Δημοτικής Κοινότητας Θυμιανών της Δημοτικής Ενότητας Αγίου Μηνά του Δήμου Χίου. Το όνομα υποδηλώνει ετυμολογικά τον κατάξερο τόπο, αυτόν που δεν έχει καθόλου νερό (πηγές).

Ο Καρφάς βρίσκεται σε ήπια λοφώδη ακτή, η οποία σχηματίζει τον όρμο του Καρφά, που είναι πολύ γνωστός για την εκτεταμένη αβαθή αμμώδη παραλία του (βλ. παρακάτω). Το μεσοσταθμικό υψόμετρο του οικισμού είναι 10 μέτρα πάνω από την επιφάνεια της θάλασσας. Κοντινότεροι οικισμοί είναι η Αγία Ερμιόνη, ο Μέγας Λιμιώνας (προς τα νοτιοδυτικά), και τα Θυμιανά (2 χιλιόμετρα) προς τα δυτικά. Οι οικισμοί Καρφάς και Αγία Ερμιόνη είναι οι δύο πλησιέστεροι στο τουρκικό έδαφος οικισμοί του νησιού.

Η εξέλιξη του πληθυσμού του Καρφά σε επίσημες απογραφές φαίνεται στον πίνακα. Η μεγάλη αύξηση του *μόνιμου* πληθυσμού *ακολουθεί*, ως συνήθως, την καθιέρωση του οικισμού ως θερέτρου.

Ο ταχυδρομικός κωδικός του Καρφά είναι 821 00.

## Ο όρμος και η παραλία
Ο όρμος Καρφάς, στο κέντρο περίπου της ανατολικής ακτής της νήσου Χίου, ορίζεται προς βορρά από το Ακρωτήριο της Αγίας Ελένης, που είναι και το ανατολικότερο σημείο ολόκληρης της νήσου, και προς νότο από το ακρωτήριο Πούντα. Το δεύτερο είναι το πλησιέστερο σημείο της νήσου Χίου προς τη μικρασιατική ακτή (6,5 χιλιόμετρα και 4,3 από τη βραχονησίδα Πάσπαργος, που ανήκει στην Τουρκία).

Ο όρμος είναι πολύ γνωστός για την εκτεταμένη αβαθή αμμουδιά του, ίσως μία από τις πλέον αβαθείς («ρηχές») όλων των ελληνικών νησιών, πράγμα εντυπωσιακό, καθώς η ξηρά δεν είναι πεδινή. Ο βυθός αποτελείται από άμμο, χωρίς καθόλου φυκιάδες ή πέτρες, ακόμα και σε μεγάλη απόσταση από την ακτή: μια πραγματική υποθαλάσσια έρημος. Το γεγονός αυτό προσέλκυσε τον θερινό τουρισμό και έτσι, στα μόλις δύο παλαιά (από τη δεκαετία του 1960) παραθαλάσσια εστιατόρια, «του Καρατζά» στο κέντρο της ακτής και «του Γιαμού» στο νότιο μέρος, προστέθηκαν μετά το 1980 πολλά ενοικιαζόμενα δωμάτια, δύο μεγάλα ξενοδοχεία (στο βόρειο άκρο και το κεντρικό τμήμα) και πολλά μικρά καταστήματα με τουριστικά είδη. Είναι ουσιαστικά το πιο μεγάλο τουριστικό θέρετρο του νησιού. Η παραλία είναι πια οργανωμένη, διαθέτει ναυαγοσώστη, ομπρέλες και ξαπλώστρες. Αρκετά μπαρ και καφετέριες προστέθηκαν αργότερα. Οπωσδήποτε υπήρξε μια επιβάρυνση στο περιβάλλον και στην, απόλυτη μέχρι τότε, καθαρότητα της θάλασσας. Το παλαιό εξωκλήσι του Αγίου Γεωργίου δυτικά και η γυναικεία μονή του Αγίου Κωνσταντίνου βορειοδυτικά πλαισιώνουν την κορυφογραμμή πάνω από τον όρμο.

## Εξωτερικοί σύνδεσμοι
* Πληροφορίες για την παραλία
* Σύντομη περιγραφή με εικόνες 

Κατηγορία:Χωριά της περιφερειακής ενότητας Χίου
Κατηγορία:Παραλίες της Ελλάδας
Κατηγορία:Δήμος Χίου
Αμφιδάμας

Με το όνομα **Αμφιδάμας** ή **Αμφιδάμαντας** είναι γνωστά τα παρακάτω έξι πρόσωπα της ελληνικής μυθολογίας:
# Ο **Αμφιδάμας ο Κυθήριος** ήταν ήρωας των Κυθήρων. Αναφέρεται ότι φιλοξένησε στην πατρίδα του τον Αυτόλυκο, και εκείνος, ανταποδίνοντας την περιποίηση, του δώρισε την περικεφαλαία του Αμύντορα, την οποία είχε κλέψει από τον Ελεώνα ().
# Βασιλιάς της Χαλκίδας που σκοτώθηκε σε μάχη, είτε κατά των Ερυθραίων, είτε κατά των Ερετριέων. Τα παιδιά του, για να τον τιμήσουν, καθιέρωσαν αγώνες στη μνήμη του. Στους αγώνες αυτούς είχε πάρει μέρος και ο ποιητής Ησίοδος: ο ίδιος γράφει ότι το βραβείο που του έδωσαν το αφιέρωσε στις Μούσες (*`Εργα και Ημέραι*, 654 κ.ε.)
# **Αμφιδάμας ο Λυκούργου** . Γιος του βασιλιά της Αρκαδίας Λυκούργου , ένας από τους Αργοναύτες.
# Οπούντιος Λοκρός, του οποίου τον μικρό γιο Κλησώνυμο τον σκότωσε ο μικρός Πάτροκλος καθώς έπαιζαν αστραγάλους (, *[[Βιβλιοθήκη Απολλοδώρου]]* Γ 13,9)
# Ο ένας από τους πολεμιστές που κρύφτηκαν μέσα στον Δούρειο Ίππο και μεταφέρθηκαν έτσι μέσα στην Τροία.
# Με το όνομα Αμφιδάμας αναφέρεται και γιος του Αιγύπτιου βασιλιά Βουσίριδος, τον οποίο σκότωσε ο Ηρακλής μαζί με τον πατέρα του επειδή τον είχαν συλλάβει για να τον θυσιάσουν. Αυτός όμως ο Αμφιδάμας είναι γνωστός και ως **Αστυδάμας**.

Κατηγορία:Αρχαίοι Αρκάδες
Κατηγορία:Πρόσωπα της ελληνικής μυθολογίας
Κατηγορία:Μυθικοί βασιλείς της Εύβοιας
Κατηγορία:Αργοναύτες
Παρναΐμπα (πόλη)

Η **Παρναΐμπα** είναι πόλη της Βραζιλίας στην πολιτεία Πιαουί και βρίσκεται κοντά και νοτιοανατολικά των εκβολών του ομώνυμου ποταμού Παρναΐμπα (βόρειες ακτές της Βραζιλίας) και περίπου 80 χλμ. από την Περναμπούκο. Το 1950 αριθμούσε περίπου 24.000 κατοίκους. Το 2010 είχε περίπου 150.000 κατοίκους και ήταν η δεύτερη μεγαλύτερη στην πολιτεία μετά την πρωτεύουσα, την Τερεζίνα.

Παρναΐμπα ονομάζεται επίσης η βορειοδυτική περιφέρεια της Πολιτείας Πιαουί της Βραζιλίας.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βραζιλίας
Ευρύαλος

Με το όνομα **Ευρύαλος**, που ετυμολογείται από τις λέξεις *εὐρύ* και *ἄλως* (= φωτεινό στεφάνι, περίγυρος), δηλαδή υπονοεί τον απέραντο, αυτόν που εκτείνεται μακριά, αναφέρονται 5 διαφορετικά πρόσωπα της ελληνικής μυθολογίας, τα εξής:

# Γιος του Μηκιστέως, που καταγόταν από το Άργος. Κατά τη *[[Βιβλιοθήκη Απολλοδώρου]]* (Α 9, 16) ο Ευρύαλος πήρε μέρος στην Αργοναυτική Εκστρατεία. Η ίδια πηγή (Γ 7, 2) και ο Παυσανίας (Ι 10,4) αναφέρουν ότι ο ανδριάντας του σωζόταν στους Δελφούς, ανάμεσα στους ανδριάντες των Επιγόνων, στους οποίους και συγκαταλέγεται. Ο Όμηρος αναφέρει (*[[Ιλιάδα]]* Β 565) ότι ο Ευρύαλος πολέμησε και στον Τρωικό Πόλεμο και ότι αγωνίσθηκε (Ψ 677) στους ταφικούς αγώνες στη μνήμη του Πατρόκλου, όπου ηττήθηκε στην πυγμαχία από τον Επειό.
# Ο ένας από τους γιους του Μέλανος. Ο Ευρύαλος αυτός σκοτώθηκε από τον Τυδέα (*[[Βιβλιοθήκη Απολλοδώρου|Απολλόδ.]]* Α 8, 5).
# Γιος του Ναυβόλου από τη Σχερία, για τον οποίο η *[[Οδύσσεια]]* αναφέρει (θ 115) ότι ήταν ο ωραιότερος από τους Φαίακες μετά τον πρίγκηπα Λαοδάμαντα.
# Γιος του Οδυσσέα και της Ευίππης, ο οποίος ήρθε από την Ήπειρο στην Ιθάκη σε αναζήτηση του πατέρα του. Η Πηνελόπη από ζήλεια τον διέβαλε στον Οδυσσέα και εκείνος τον σκότωσε. Σύμφωνα με άλλη παράδοση τον σκότωσε ο Τηλέμαχος. Τον μύθο πραγματεύθηκε ο Σοφοκλής.
# Σύντροφος του Αινεία που τον ακολούθησε στο ταξίδι του προς την Ιταλία και σκοτώθηκε στη μάχη με τους Ρουτούλους.
## Δείτε επίσης
* Η λέξη *Ευρύαλος* αναφέρεται και ως θρησκευτική επίκληση (επίθετο) του θεού Απόλλωνα ως προστάτη των θαλάσσιων ταξιδιών.
* Ο αστεροειδής 4007 Ευρύαλος (4007 Euryalos), που ανήκει στην Τρωική Ομάδα και ανακαλύφθηκε το 1973, πήρε το όνομά του από τον πρώτο από τους παραπάνω.
## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 405
*  (Ιταλικά)

Κατηγορία:Πρόσωπα της ελληνικής μυθολογίας
Κατηγορία:Αργοναύτες
Κατηγορία:Αρχαία Ιθάκη
Ευρυδάμας

Με το όνομα **Ευρυδάμας** ή **Ευρυδάμαντας** αναφέρεται στην ελληνική μυθολογία τα παρακάτω 4 ή 5 πρόσωπα:

# Δύο Αργοναύτες, κατ' άλλους συγγραφείς όμως ένας. Αν οι δύο δεν ταυτίζονται, ο πρώτος Ευρυδάμας ήταν Θεσσαλός, γιος του Κτιμένου, και αναφέρεται από τον Απολλώνιο (Α 67). Ο δεύτερος ήταν γιος της Δημώνασσας και του Ίρου, αδελφός του επίσης Αργοναύτη Ευρυτίωνα, και αναφέρεται από τον Υγίνο (*Fabulae*, 14).
# Τρωαδίτης, πατέρας του `Αβαντα και του Πολυίδου που σκοτώθηκαν στον Τρωικό Πόλεμο. Ο Ευρυδάμας ο Τρώας ήταν ήδη γέρος στον πόλεμο αυτό και ασκούσε την τέχνη του ερμηνευτή των ονείρων. Αναφέρεται στην *[[Ιλιάδα]]* (Ε 149).
# Μνηστήρας της Πηνελόπης, τον οποίο σκότωσε ο Οδυσσέας με ακόντιο (*[[Οδύσσεια]]*, σ 297, χ 283).
# Γιος του Αιγύπτου, που νυμφεύθηκε τη Φάρτιδα, η οποία τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.

## Ονομάσθηκαν προς τιμή τους
* Ο κρατήρας Ευρυδάμας του δορυφόρου Φοίβη του πλανήτη Κρόνου
* Ο τρωικός αστεροειδής 29314 Ευρυδάμας (Eurydamas) (από τον Τρώα Ευρυδάμαντα)

## Πηγές
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901

Κατηγορία:Αργοναύτες
Κατηγορία:Τρωικός Πόλεμος
Κατηγορία:Οδύσσεια
Κατηγορία:Μνηστήρες της Πηνελόπης
Μίλατος Λασιθίου

Η **Μίλατος** είναι χωριό και τέως έδρα ομώνυμης κοινότητος του Δήμου Αγίου Νικολάου και της τέως Επαρχίας Μιραμπέλλου, της περιφερειακής ενότητας Λασιθίου και ανήκει σήμερα στην Κοινότητα Βραχασίου. Έχει χαρακτηριστεί παραδοσιακός οικισμός από το 1998. 

Το όνομα πιθανολογείται ότι έχει σχέση με την αρχαία Μίλητο στη Μικρά Ασία. Το ομώνυμο Δημοτικό διαμέρισμα συμπεριλαμβάνει τη νησίδα Αυγό και την Παραλία Μιλάτου. Στη Μίλατο είχε εξοχική κατοικία η Ελληνίδα συγγραφέας Λιλή Ζωγράφου, η οποία έγραψε εκεί πολλά από τα μυθιστορήματά της.

## Ιστορικά στοιχεία
Το όνομα του χωριού προέρχεται από το όνομα της αρχαίας πόλης Μιλάτου. Η Μίλατος αναφέρεται στην Ιλιάδα, όπου αναγράφεται ότι, η ίδια,  έστειλε πολεμιστές με αρχηγό τον Ιδομενέα. Ο Στράβων αναφέρει ότι είναι η μητρόπολη της Μιλήτου, την οποία αποίκησε, σύμφωνα με το Στράβωνα, ο αδελφός του Μίνωα, Σαρπηδών. Η Μίλατος καταστράφηκε από την πρώην σύμμαχό της, Λύττο. Η θέση της αρχαίας πόλης δεν είναι επ' ακριβώς γνωστή. Ο Στέφανος Ξανθουδίδης ανέσκαψε το 1919 μερικούς τάφους της υστερομινωικής εποχής ΙΙΙ (1300-1220 π.Χ.).

Η παλαιότερη μνεία του σημερινού οικισμού γίνεται σε έγγραφο του Δουκικού Αρχείου του Χάνδακα του 1368, όπου αναφέρεται ως *Milato*, φέουδο τότε του Φρανσίσκου Ντόντο. Στην απογραφή του 1583 αναφέρεται ως *Milato* με 287 κατοίκους. Στην αιγυπτιακή απογραφή του 1834 είχε 35 χριστιανικές οικογένειες. Στην απογραφή του 1881 αναφέρεται στο δήμο Βραχασίου, με 431 κατοίκους, όλοι χριστιανοί. Το 1971 αναγνωρίστηκε ο οικισμός Παραλία Μιλάτου, ο οποίος γνωρίζει γρήγορη ανάπτυξη.

Πορεία πληθυσμού σύμφωνα με τις απογραφές:

## Το σπήλαιο της Μιλάτου
thumb|250px|Το σπήλαιο της Μιλάτου
Η Μίλατος είναι γνωστή κυρίως από το ιστορικό Σπήλαιο της Μιλάτου. Κατά την επανάσταση των Κρητών εναντίον των οθωμανών (1823) είχαν κρυφτεί στο σπήλαιο δύο χιλιάδες γυναικόπαιδα. Ο τουρκοαιγυπτιακός στρατός ανακάλυψε το σπήλαιο με τα γυναικόπαιδα, οπότε και επήλθε φοβερή σφαγή ενώ όσοι έμειναν ζωντανοί πουλήθηκαν ως δούλοι, ενώ σκοτώθηκε και ο αρχηγός των Τούρκων, Χασάν Μπέης, πέφτοντας από το αφηνιασμένο άλογό του. Στην περιοχή δραστηριοποιούνταν διάφορες ελληνικές ένοπλες ομάδες που θα μπορούσαν ίσως να σώσουν τους αμάχους αλλά ήταν απασχολημένες σε λεηλασίες.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Νεαπόλεως (Λασίθι)
Κατηγορία:Δήμος Αγίου Νικολάου
ΦΚ Αλβέρκα

Η **ΦΚ Αλβέρκα** (πορτογαλικά : **Futebol Clube de Alverca**,  ή απλώς *FC Alverca*) υπήρξε ένα Πορτογαλικό ποδοσφαιρικό σωματείο που ιδρύθηκε το 1939 στην Αλβέρκα (Alverca do Ribatejo).
Επί πολλά χρόνια αποτέλεσε ομάδα-δορυφόρο της Μπενφίκα, την οποία τροφοδοτούσε με σειρά ταλαντούχων παικτών, γνωστότεροι όλων οι: **Μαντόρας** (Mantorras), **Μανίς** (Maniche) και **Ρικάρντο Εστεβες** (Ricardo Esteves). Επίσης, σε αυτή έχουν αγωνιστεί και οι **Ντέκο** (Deco) και **Ρικάρντο Καρβάλιο** (Ricardo Carvalho).

Μετά από πολλές δεκαετίες στις χαμηλότερες κατηγορίες του Πορτογαλικού ποδοσφαίρου, η ομάδα προβιβάστηκε το 1998 στην Α΄ Εθνική Πορτογαλίας (Portuguese Liga)  όπου και παρέμεινε για 4 αγωνιστικές περιόδους. Τη σεζόν 2001-02 υποβιβάστηκε στην Β' κατηγορία Πορτογαλίας (Σεγκούντα Λίγκα), αλλά επέστρεψε την επόμενη χρονιά στην μεγάλη κατηγορία. Αγωνίστηκε την σεζόν 2003-04 στην Α' Εθνική αλλά υποβιβάστηκε εκ νέου και την επόμενη χρονιά (2005) διαλύθηκε λόγω σοβαρών οικονομικών προβλημάτων όταν ο πρόεδρος και κυριότερος οικονομικός αιμοδότης της ομάδας, ο **Λουίς Φιλίπε Φερρέïρα Βιεïρά** (Luís Filipe Ferreira Vieira) εγκατέλειψε την ομάδα για να αναλάβει την προεδρία της Μπενφίκα.

Τα χρώματα της ΦΚ Αλβέρκα φόρεσε με μεγάλη επιτυχία για 3 χρόνια (2001-04) ο διεθνής Βολιβιανός Ρόλαντ Γκαρσία που αγωνίζεται σήμερα στον Άρη Θεσσαλονίκης όπως και ο Πορτογάλος **Πάολο Κόστα** (Paulo Sérgio da Costa) που σήμερα αγωνίζεται στην Κύπρο, στον Άρη Λεμεσού.

Κατηγορία:Αθλητικοί σύλλογοι Πορτογαλίας
Κατηγορία:Ιδρύσεις αθλητικών συλλόγων το 1939
Α
Κατηγορία:Ιδρύσεις ποδοσφαιρικών ομάδων το 1939
Σαμπάς Ηρακλείου

Ο **Σαμπάς** είναι  χωριό και έδρα ομώνυμης κοινότητας του Δήμου Μινώα Πεδιάδος στην Περιφερειακή Ενότητα Ηρακλείου της Κρήτης. Ανήκε στην  επαρχία Πεδιάδος και βρίσκεται σε υψόμετρο 330 μ. στο  τριακοστό χιλιόμετρο της οδικής αρτηρίας προς το Καστέλι Πεδιάδας. Οι κάτοικοι ασχολούνται με την  ελαιοκομία. Κύρια προϊόντα είναι η σουλτανίνα, τα σταφύλια και το ελαιόλαδο. Υδρεύεται από τις πηγές του Αγίου Μάμα. Ιεροί ναοί είναι του Προφήτη Ηλία μέσα στο χωριό και εξωκλήσια αυτά του Αγίου Νικολάου και των Εισοδίων της Θεοτόκου.

## Ιστορικά στοιχεία
Πιστεύεται ότι το χωριό κατοικείται από τα πολύ παλιά χρόνια και είχε την ονομασία *Θεναί* ή *Σύλος*.

Στον Καστροφύλακα (Κ 95) αναφέρεται με το όνομα *Saba*, με 80 κατ. το 1583. Οι Τούρκοι κατέλαβαν το Σαμπά το 1657 και το χωριό ερημώθηκε, με αποτέλεσμα να απομείνουν μόλις 5 οικογένειες Χριστιανών. Διοικήθηκε ως το 1840 με δεσποτικό τρόπο από τους γενίτσαρους του Θραψανού. Έπειτα έγινε μικρή κωμόπολη, με την εγκατάσταση σε αυτήν κατοίκων από το Οροπέδιο του Λασιθίου. Υπάχθηκε στο δήμο Καστελίου και παρέμεινε σε αυτόν ως το 1898, για να προσαρτηθεί στην Κοινότητα Ζωφόρων.

Ως προς την προέλευση της ονομασίας του χωριού, υπάρχει μια εκδοχή, η οποία θεωρεί ότι το όνομα Σαμπάς είναι τούρκικης προέλευσης και σημαίνει "πολύ πρωί".

## Βιβλιογραφία
* 

## Εξωτερικοί σύνδεσμοι
*Ο Σαμπάς στην ιστοσελίδα το Θραψανό με λόγια και εικόνες.

Κατηγορία:Χωριά της περιφερειακής ενότητας Ηρακλείου
Κατηγορία:Δήμος Θραψανού
Κατηγορία:Δήμος Μινώα Πεδιάδας
Ξενοφών Αντωνιάδης

Ο **Ξενοφών Αντωνιάδης** (1914 - 2004) ήταν Έλληνας αντιναύαρχος του Λιμενικού Σώματος και συγγραφέας.

## Βιογραφικά στοιχεία

Γεννήθηκε στη Σκύρο και καταγόταν απο παλιά οικογένεια του νησιού. Μάλιστα η οικογένεια Αντωνιάδη είχε από τον 19ο αιώνα (1860) και ιδιωτικό νησί, την Σκυροπούλα, η οποία τελικά πουλήθηκε το 2001 για περίπου 6.1 εκατομμύρια ευρώ λόγω αδυναμίας καταβολής φόρου κληρονομιάς. Κατετάγη στο Λιμενικό Σώμα, ήταν αρχηγός της τάξης του και ορκίστηκε στις 29 Σεπτεμβρίου του 1937. 

Διετέλεσε το 1940 λιμενάρχης Θεσσαλονίκης καθώς και επικεφαλής της διεύθυνσης ναυτικής εκπαίδευσης (1965). Το 1962 αντιπροσώπευσε την Ελλάδα στην 25η διπλωματική διάσκεψη ναυτικού δικαίου της Διεθνούς Ναυτικής Επιτροπής και το 1958 στη διεθνή διάσκεψη εργασίας στη Γενεύη μαζί με τον πλοίαρχο Γουλιέλμο. Κατα την περίοδο της κατοχής ανέπτυξε αντιστασιακή δράση. Επίσης αρθρογραφούσε στο περιοδικό *Δελτίο Ναυτιλιακών Μελετών*. Αποστρατεύθηκε και κυνηγήθηκε απο τη Χούντα των Συνταγματαρχών αλλά με προεδρικό διάταγμα του 1975 επανήλθε στην θέση του για να αποστρατευθεί τελικά με τον βαθμό του Αντιναυάρχου ε.α.

Ασχολήθηκε με νομικά και ιστορικά, κυρίως της Σκύρου, θέματα. Έγραψε τα εξής έργα: *Εισαγωγή εις το Δημόσιο Ναυτικό Δίκαιο* (1943), *το ναυτικόν ατύχημα* (1953), *η ναυτική εκπαίδευσις* (1960), *η Σκύρος και η θάλλασα* (1967), *Νεοελληνικά ναυτικά κείμενα* (1968), το οποίο εκδόθηκε απο το Ευγενίδειο ίδρυμα σε συνεργασία με τον Κωνσταντίνο Μανάφη, *Μαθήματα Ναυτικού Δικαίου* (1970), *ο πλοίαρχος φορεύς δημοσίας εξουσίας* (1972), *ο νέος Π.Π.Κ.Ε.Ν.* (1973), *θέματα ναυτικού δικαίου* (1974), *περι ναυτιλιακών εγγράφων* (1974), *στοιχεία ναυτικού δικαίου* (1976), *το ναυτιλιακό πανεπιστήμιο* (1990) και *η Σκύρος στους περιηγητές και γεωγράφους 1400-1900*. Ο Ξενοφών Αντωνιάδης τιμήθηκε δύο φορές από την Ακαδημία των Αθηνών για τα ιστορικά του έργα. Υπήρξε επίσης πρωτεργάτης για την δημιουργία της εφημερίδας "Σκυριανά Νέα".

Απεβίωσε στην Αθήνα το 2004. Γιος του είναι ο Αντώνης Αντωνιάδης (1946), Αρχηγός ΓΕΝ τα έτη 2002-2005 και Ναύαρχος ε.α του Πολεμικού Ναυτικού.

## Πηγές


Κατηγορία:Έλληνες αξιωματικοί του Λιμενικού Σώματος
Κατηγορία:Έλληνες ιστορικοί του 20ού αιώνα
Τίμο Μάας

Ο **Τίμο Μάας** (*Timo Maas*, 27 Ιουλίου 1969) είναι Γερμανός DJ, δισκογραφικός παραγωγός και μείκτης της ηλεκτρονικής μουσικής από τη Γερμανία.

Γεννήθηκε στο Αννόβερο στις 27 Ιουλίου 1969 και η ενασχόλησή του με τη μουσική ξεκίνησε από πολύ νωρίς, ακούγοντας ραδιόφωνο.

Ξεκίνησε την παραγωγή δίσκων τη δεκαετία του ' 80, ωστόσο ο πρώτος του προσωπικός δίσκος με τίτλο *The Final XS* κυκλοφόρησε το 1995. Το επόμενο άλμπουμ , το *Die Herdplatte*, είχε πολύ μεγαλύτερη επιτυχία από το πρώτο και την περίοδο από το 1994 ως το 1996 ο Μάας εργάστηκε στο περίφημο κλαμπ του Αμβούργου, το "Τούνελ".

Το 2000 εγκαταστάθηκε στη Νέα Υόρκη και από τη ρέιβ σκηνή άρχισε να ασχολείται με τη χορευτική μουσική και τις μείξεις.

Έκανε επιτυχία με τη μείξη του *Doom's Night* και κυκλοφόρησε το *Music For The Maases Volume 1*, ένα άλμπουμ με μείξεις προηγούμενών του τραγουδιών.

Το πρώτο προσωπικό άλμπουμ του Μάας ήταν το *Loud* το 2002 και το 2005 κυκλοφόρησε το δεύτερο, με τίτλο *Pictures* και με ειδικές συμμετοχές καλλιτεχνών, όπως η Νένε Τσέρι και ο μουσικός των Placebo, Μπράιαν Μόλκο.

## Δισκογραφία
### Επιλεγμένα άλμπουμ
* *Music For The Maases* (2000)
* *Loud* (2002)
* *Music For The Maases 2* (2003)
* *Pictures* (2005)

### Επιλεγμένες μείξεις
* Azzido Da Bass - *Doom's Night*
* Depeche Mode - *Enjoy the Silence 04*, *Personal Jesus*
* Garbage - *Breaking Up The Girl*
* Τζαμιροκάι - *Feels Just Like It Should*
* Kelis - *Young, Fresh N' Ne]*
* Μαντόνα - *Don't Tell Me*
* Muse - *Sunburn *
* Novy & Eniac - "Pumpin'"
* Moloko - *Familiar Feeling*
* Τόρι Έιμος - *Don't Make Me Come To Vegas*

## Παραπομπές


## Εξωτερικοί σύνδεσμοι
* Official homepage
* Συνέντευξη στο musicOMH.com 

Κατηγορία:Γερμανοί μουσικοί
Κατηγορία:Club DJs
Πασαλίκι

Το **πασαλίκι** (οθωμανικά τουρκικά: پاشالق) αποτελούσε την περιοχή που βρισκόταν υπό τον έλεγχο ενός πασά. Χαρακτηριζόταν ως ημιαυτόνομο έδαφος εντός της επικράτειας της Οθωμανικής Αυτοκρατορίας, Σε ευρωπαϊκές πηγές, η λέξη «πασαλίκι» αναφερόταν γενικά στα εγιαλέτια.

## Ορολογία
Η λέξη είναι τουρκικής προέλευσης. Υποδηλώνει την ποιότητα, το αξίωμα ή τη δικαιοδοσία ενός πασά ή του εδάφους που διαχειρίζεται. Σε ορισμένες βαλκανικές γλώσσες (βοσνιακά, σερβικά κλπ.) χρησιμοποιείται ο όρος *πασαλούκι* (*Pašaluk*, Пашалук). Αυτό υποδεικνύει ότι η συγκεκριμένη λέξη, η οποία χρησιμοποιείται από τις τουρκικές γλώσσες, είναι παλαιάς μορφής. Το πρώτο διάστημα της οθωμανικής τουρκικής περιόδου, η σχετική λέξη ήταν «πασαλούκι» (پاشالوق, *paşaluk*). Έπειτα η λέξη πήρε την τελική της μορφή ως *πασαλίκι* (پاشالق, *paşalık*).

## Παραπομπές


Κατηγορία:Τοπική Αυτοδιοίκηση
Πόρτες Πάρου

[thumb|300px|Οι Πόρτες Πάρου σε παράλλαξη από Βορρά προς Νότο. Σε δεύτερο πλάνο, η βόρεια [συστάδα Αντιπάρου, καθώς και το στενό Αντιπάρου.]]

Οι λεγόμενες **Πόρτες Πάρου** είναι ένας μεγάλος και πολύ επικίνδυνος σκόπελος που βρίσκεται δυτικά του λιμένα Πάρου. Ο ύφαλος αυτός απολήγει υπέρ την επιφάνεια της θαλάσσης σε δύο αντιτακτούς ψηλούς, σχετικά, βράχους (οξείες βραχονησίδες). Οι Πόρτες Πάρου αποτελούν την αρχή ή το βόρειο άκρο σειράς επικίνδυνων υφάλων που έχουν κατεύθυνση από Βορρά προς Νότο, προς τις βόρειες ακτές της Αντιπάρου και το Στενό Αντιπάρου.

Οι Πόρτες Πάρου καθίστανται όμως περισσότερο επικίνδυνες από το γεγονός ότι βρίσκονται πάνω στις ακολουθούμενες πορείες των ακτοπλοϊκών συνδέσεων της Πάρου με τη Σύρο και τον Πειραιά. Παρότι όμως φέρουν φανό σηματοδότησης με αναλάμπον φως για τις νυχτερινές ώρες, χρήζουν ιδιαίτερης προσοχής, από το γεγονός ότι όταν ένα πλοίο προσεγγίζει νύχτα τη περιοχή, με κατεύθυνση τον λιμένα Πάρου, ο φερόμενος σ΄ αυτές φανός να μη γίνεται γρήγορα αντιληπτός από τα κατ΄ έναντι (πίσω) φώτα της πόλης της Πάρου (Παροικίας). Τη σοβαρή επικινδυνότητα αυτών γνωρίζουν όλοι οι σημερινοί ακτοπλόοι, αξιωματικοί και μη, των πλοίων που κινούνται γενικά στο Αιγαίο.

Οι Πόρτες Πάρου χαρακτηρίζονται από τους μεγαλύτερους απειλητικούς κινδύνους του Αιγαίου. Παλαιότερες απόψεις (1970) που είχαν διατυπωθεί για την ανατίναξη του υφάλου αυτού αποθαρρύνθηκαν από το υπό την επιφάνεια της θαλάσσης ιδιαίτερα μεγάλο μέγεθός του, η θέση του οποίου θα γινόταν ακόμη πιο επικίνδυνη. 

Την 26η Σεπτεμβρίου του 2000, το πλοίο Εξπρές Σάμινα προσέκρουσε στον ύφαλο ενώ προσπαθούσε να προσεγγίσει το λιμάνι της Παροικίας, με αποτέλεσμα να ναυαγήσει και να χάσουν την ζωή τους 81 επιβάτες. 

Κατηγορία:Βραχονησίδες της Πάρου
Σημαία των Αζορών

right|thumb|250px|Η σημαία των Αζορών
Η **[[σημαία]] που έχουν οι [[Αζόρες]]** είναι παρόμοια με την πορτογαλική σημαία που ήταν σε χρήση την περίοδο 1830-1910, με τη διαφορά ότι έχει αφαιρεθεί το εθνόσημο της Πορτογαλίας και στη θέση του υπάρχει το *Goshawk* (στα πορτογαλικά: *Açor*), που είναι και το σύμβολο των Αζορών. 

Το λευκό και το μπλε είναι παραδοσιακά χρώματα για την Πορτογαλία και η παρούσα σημαία βασίζεται πιο πολύ στη σημαία που πρωτοχρησιμοποιήθηκε από το Απελευθερωτικό Μέτωπο των Αζορών, ένα μέτωπο της Δεξιάς, που έκανε την εμφάνισή του έπειτα από την Επανάσταση των Γαριφάλων. Σύμφωνα με το Μέτωπο αυτό, το μπλε και το άσπρο είναι φιλελεύθερα χρώματα, που έρχονται σε αντίθεση με τον κομμουνισμό.

## Σύμβολα

Το όνομα του αρχιπελάγους προέρχεται από την πορτογαλική λέξη *açor*, που σημαίνει *goshawk*,επειδή θεωρείται ότι ήταν ένα κοινό πτηνό την περίοδο που ανακαλύφθηκαν τα νησιά. 

Ωστόσο, στην πραγματικότητα ποτέ δεν έζησαν αυτά τα πουλιά στα νησιά αλλά ήταν υποείδη ενός άλλου πτηνού (*Buteo buteo*),το οποίο κατά λάθος εκλήφθηκε ως τέτοιο από τους εξερευνητές. Ο αετός στη σημαία θυμίζει αυτό το ιστορικό λάθος.

Τα εννέα αστέρια συμβολίζουν τα ισάριθμα νησιά του νησιωτικού συμπλέγματος, ενώ το μικρότερο εθνόσημο της Πορτογαλίας βρίσκεται στην επάνω αριστερή γωνία της σημαίας.
## Δείτε επίσης
* Η νήσος των Αζορών
## Εξωτερικοί σύνδεσμοι

* Η σημαία των Αζορών στις «Σημαίες του Κόσμου».

Κατηγορία:Αζόρες
Αζορ
Κλουμπ Μπολίβαρ

Η **Κλουμπ Μπολίβαρ** (ισπανικά: *Club Bolívar*) είναι ποδοσφαιρική ομάδα της Βολιβίας που ιδρύθηκε από μια παρέα νέων στη Λα Πας στις 12 Απριλίου του 1925 με αρχική ονομασία *Atletico Bolivar Literario Musical* προς τιμήν του εθνικού ήρωα Σιμόν Μπολίβαρ. Το κυρίαρχο χρώμα της ομάδας είναι το γαλάζιο.

Με την ίδρυση του συλλόγου, οι ιδρυτές του θέλησαν ταυτόχρονα να γιορτάσουν τα 100 χρόνια από την ανεξαρτησία της χώρας (1825-1925) και επέλεξαν ένα ισπανικό όνομα για το σωματείο τους εν αντιθέσει με τα αγγλικά ονόματα των προϋφιστάμενων ομάδων της πόλης. Πρώτος υπηρεσιακός πρόεδρος της ομάδας υπήρξε ο Ουμπέρτο Μπονιφάσιο. Το 1927 η Κλουμπ Μπολίβαρ υπήρξε επίσης ένα από τα ιδρυτικά μέλη της Βολιβιανής Ποδοσφαιρικής Ομοσπονδίας και έλαβε μέρος στο πρώτο επίσημο πρωτάθλημα της χώρας που ξεκίνησε στις 26 Ιουλίου του 1927. Το 1964, η ομάδα για πρώτη φορά στην ιστορία της υποβιβάστηκε στη δεύτερη κατηγορία.

Παραδοσιακή έδρα της ομάδας είναι το Εστάδιο Λιμπερταδόρ Σιμόν Μπολίβαρ αλλά συχνά αγωνίζεται και στο Εστάδιο Ερνάντο Σίλες. Οι αναμετρήσεις της με την Δε Στρόνγκεστ αποτελούν το κλασικό ντέρμπυ της πόλης της Λα Πας.

## Επιτυχίες
### Εγχώριες
***Πρωταθλήματα Βολιβίας (επαγγελματική περίοδος) : **
****15** (1978, 1982, 1983, 1985, 1987, 1988, 1991, 1992, 1994, 1996, 1997, 2002, 2004-A, 2005-AΔ και 2006-Γ)
****Φιναλίστ: 5** (1990, 1993, 2001, 2003-A και 2005-A)
***Πρωταθλήματα Βολιβίας (ημιεπαγγελματική περίοδος):**
****3** (1966, 1968 και 1976)
****Φιναλίστ: 1** (1975)

### Διεθνείς
***[[Κόπα Σουδαμερικάνα]]**:
****Φιναλίστ: 1** (2004)

## Αξιόλογοι ποδοσφαιριστές
Γνωστοί παίκτες που φόρεσαν την φανέλα της Κλουμπ Μπολίβαρ είναι οι:
Έργουιν Ρομέρο,
Βλάντιμιρ Σόρια,
Κάρλος Ανχέλ Λόπεζ,
Χορχέ Χιράνο,
Έργουιν Σάντσεζ,
Φερνάντο Σαλίνας,
Γουίλιαμ Ραμάγιο Κάρλος Τρούκο,
Μάρκο Ετσεβέρι, 
Χούλιο Σεζάρ Μπαλντινιέζο,
Μάρκο Σάντι,
Ιβάν Καστίγιο,
Μίλτον Μελγάρ,
Μιχέλ Ρίμπα,
Χόρχε Ολαέχεα,
Ρόλαντ Γκαρσία,
Χοακίν Μποτέρο

## Παραπομπές


## Εξωτερικοί σύνδεσμοι
*  

Κατηγορία:Ιδρύσεις αθλητικών συλλόγων το 1925
Κατηγορία:Ιδρύσεις ποδοσφαιρικών ομάδων το 1925

Κατηγορία:Ποδοσφαιρικές ομάδες Βολιβίας
Εθνόσημο των Αζορών

right|250px
Το **[[εθνόσημο]] των [[Αζόρες|Αζορών]]** το κρατούν δύο δεμένοι μαύροι ταύροι. Τα εννέα χρυσά αστέρια συμβολίζουν τα ίσα τον αριθμό νησιά του αρχιπελάγους. Μέσα υπάρχει ένας ασημένιος θυρεός και πάνω σε αυτόν με ανοιγμένες τις φτερούγες του, βρίσκεται ένας μπλε αετός.

Από κάτω υπάρχει η περγαμηνή που φέρει την επιγραφή «*Antes morrer livres que em paz sujeitos*» , που σημαίνει: «Καλύτερα να πεθάνουμε ελεύθεροι, παρά να έχουμε ειρήνη και να είμαστε υποδουλωμένοι».

## Εξωτερικοί σύνδεσμοι
* Εθνόσημο των Αζορών

Αζορ
Κατηγορία:Αζόρες
Μπαρτσελόνα (καλαθοσφαίριση)

Η **ΦΚ Μπαρτσελόνα Μπάσκετ** (ισπανικά: *FC Barcelona Bàsquet*) είναι ισπανική επαγγελματική ομάδα καλαθοσφαίρισης και αποτελεί τμήμα της Μπαρτσελόνα. Το τμήμα καλαθοσφαίρισης της Μπαρτσελόνα ιδρύθηκε στις 24 Αυγούστου του 1926. Η ομάδα αγωνίζεται στο Παλάου Μπλαουγκράνα, 7.585 θέσεων, το οποίο άνοιξε για το κοινό το 1971.

Ξεκίνησε να αγωνίζεται στο τοπικό πρωτάθλημα Καταλονίας, ενώ το 1956 ήταν από τους ιδρυτές του ισπανικού πρωταθλήματος, το οποίο κατέκτησε για πρώτη φορά το 1959. Το 1961 ο τότε πρόεδρός της αποφάσισε να σταματήσει το τμήμα. Οι οπαδοί της ομάδας αντέδρασαν και την επόμενη χρονιά η ομάδα επανασχηματίστηκε. Αν και τη δεκαετία του 1990 έφτασαν 6 φορές στο Final Four του Ευρωπαϊκού πρωταθλήματος, φτάνοντας τις 4 από αυτές στον τελικό, κατάφεραν να κερδίσουν το πρώτο τους Ευρωπαϊκό πρωτάθλημα το 2003. Μεταξύ των παικτών εκείνης της χρονιάς ήταν ο Ντέγιαν Μποντιρόγκα, ο Σαρούνας Γιασικέβιτσιους και ο Χουάν Κάρλος Ναβάρο. Η Μπαρτσελόνα κατέκτησε για δεύτερη φορά την Ευρωλίγκα το 2010 με προπονητή τον Τσάβι Πασκουάλ.

## Παλαιότερες ονομασίες (χορηγοί)
* Banca Catalana FC Barcelona (1991–97)
* Winterthur FC Barcelona (2004–07)
* AXA FC Barcelona (2007–08)
* Regal FC Barcelona (2008–2011)
* FC Barcelona Regal (2011–2013)
* FC Barcelona Lassa (2015–2019)

### Σύνθεση σεζόν 2024–25




### Διάγραμμα ομάδας


## Τίτλοι
### Εγχώριες διοργανώσεις

*'''Πρωταθλήματα Ισπανίας''' **(20)**: 1958-59, 1980-81, 1982-83, 1986-87, 1987-88, 1988-89, 1989-90, 1994-95, 1995-96, 1996-97, 1998-99, 2000-01, 2002-03, 2003-04, 2008-09, 2010-11, 2011-12, 2013-14, 2020-21, 2022-23

***Κύπελλα Ισπανίας (27)**: 1942-43, 1944-45, 1945-46, 1946-47, 1948-49, 1949-50, 1958-59, 1977-78, 1978-79, 1979-80, 1980-81, 1981-82, 1982-83, 1986-87, 1987-88, 1990-91, 1993-94, 2000-01, 2002-03, 2006-07, 2009-10, 2010-11, 2012-13, 2017-18, 2018-19, 2020-21, 2021-22

***Σούπερ Καπ Ισπανίας (6)**: 1988, 2005, 2010, 2011, 2012, 2015

***Prince of Asturias Cup (1)**: 1987-88

***Πρωταθλήματα Καταλονίας (9)**: 1942, 1943, 1945, 1946, 1947, 1948, 1950, 1951, 1955

***Λίγκα Καταλονίας (25)**: 1981, 1982, 1983, 1984, 1985, 1986, 1990, 1994, 1996, 2001, 2002, 2005, 2009, 2010, 2011, 2012, 2013, 2014, 2015, 2016, 2017, 2019, 2022, 2023, 2024

### Διεθνείς διοργανώσεις

*'''Ευρωλίγκα''' **(2)**: 2002-03, 2009-10

*'''Κύπελλα Κυπελλούχων''' **(2)**: 1984-85, 1985-86

*'''Κύπελλα Κόρατς''' **(2)**: 1986-87, 1998-99

*'''Διηπειρωτικό Κύπελλο''' **(1)**: 1984-85

## Αποσυρθέντες αριθμοί

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ισπανικοί σύλλογοι καλαθοσφαίρισης
*
Κατηγορία:Ιδρύσεις ομάδων καλαθοσφαίρισης το 1926
Κατηγορία:Σύλλογοι της Ευρωλίγκα ανδρών